14.01.21

Annwyl rieni,

Fel arfer byddai llythyr y tymor ‘Croeso ‘nôl’ yn llawn o wybodaeth am ddigwyddiadau’r tymor. Er bod y dyddiadur yn parhau i fod yn wag, dyma ychydig o wybodaeth i chi parthed trefniadau’r hanner tymor yma.

**Trefniadau dysgu o bell**

Dosbarth Meithrin/ Derbyn

Gweithgareddau yn cael eu rhannu trwy seesaw

Blwyddyn 1 a 2

Gweithgareddau ar gael trwy google classrooms. Un sesiwn byw dyddiol teams am 10:00.

Blwyddyn 3 a 4

Gweithgareddau ar gael trwy google classrooms. Un sesiwn byw dyddiol am 9:30.

Blwyddyn 5 a 6

Gweithgareddau ar gael trwy google classrooms. Dau sesiwn byw dyddiol, un am 9:30 ac un am 11:00. Os oes unrhyw newid i’r trefniadau, bydd y staff yn eich hysbysu o’r newidiadau..

**Pecynnau papur**

Os ydych angen pecyn papur, cysylltwch gyda’r ysgol a bydd modd i chi gasglu pecyn yn wythnosol o swyddfa’r ysgol rhwng 9 a 12 ar Ddydd Gwener os gwelwch yn dda.

**Sesiynau dysgu byw.**

Gobeithio y bydd y sesiynau byw o ddefnydd. Allwch chi sicrhau os gwelwch yn dda eich bod yn edrych ar ebyst HWB er mwyn derbyn y linc cywir ar gyfer y seisynau byw. Rydym am anfon cytundeb ysgol/ cartref ffrydio byw ar ap yr ysgol. Mae staff yr ysgol ar gael i ymateb i ebyst a galwadau yn ystod oriau ysgol pe byddech angen cefnogaeth, neu os ydych yn ansicr o waith arbennig.

**Darpariaeth ar gyfer gweithwyr allweddol**

Gai eich atgoffa bod angen i ni wybod erbyn diwedd y Dydd Dydd Iau fan bellaf os yw eich plentyn angen darpariaeth ar gyfer yr wythnos ganlynol. **I’ch atgoffa mae’r ddarpariaeth ar gael os oes wir angen, ac os nad yw hi’n bosibl i wneud unrhyw drefniadau eraill o ran gofal plant.** Yn amlwg, mae’r cyfraddau yn uchel iawn yn Wrecsam ar hyn o bryd, ac mae angen i ni gyd weithio gyda’n gilydd er mwyn lleihau y risg i ddisgyblion ac i staff yr ysgol. I’ch atgoffa, mae’r ddarpariaeth ar gael o 8:30 i 4:00, ac mae cegin yr ysgol ar agor i ddarparu cinio poeth.

**Trefniadau adrodd achos positif.**

Os yw eich plentyn yn derbyn prawf positif, yna **cysylltwch gyda swyddfa’r ysgol yn syth er mwyn ein hysbysu os gwelwch yn dda.** Os yw eich plentyn yn derbyn canlyniad prawf positif yn ystod y penwythnos ar ôl 4 Dydd Gwener, yna’r rhif cyswllt yw 07895497725.

 Rydym yn sylweddoli bod y cyfnod yma yn un anodd a heriol iawn. Rydym yn gwerthfawrogi nad yw’n hawdd ceisio addysgu eich plentyn adref, a’r pwysau sydd arnoch fel rhieni. Rwyf hefyd yn sylweddoli nad yw’n hawdd i staff yr ysgol gael cydbwysedd rhwng bywyd ysgol a bywyd adref. Rwyf wir yn gwerthfawrogi ymdrech pob un ohonoch. Gobeithio pan y daw cyfle i adlewyrchu ar y cyfnod yma gwelwn mai cyfnod byr oedd hyn yn ein bywydau. Daw dyddiau gwell. Gan obeithio eich bod i gyd yn cadw’n ddiogel ac yn iach.

Yn gywir,

Miss Nerys Davies